ताहिर ने पुणे और मुंबई के बीच मैच में कमाल का प्रदर्शन करते हुये 28 रन पर तीन विकेट निकाले। दक्षिण अफ्रीकी गेंदबाज को इस बार नीलामी में किसी टीम ने नहीं खरीदा था लेकिन चोट के कारण बाहर हुये मिशेल मार्श की जगह ताहिर को टीम में शामिल किया गया जो पहले ही मैच में सबसे अहम साबित हुये। अपने पहले ही दो ओवर में तीन विकेट निकालने वाले ताहिर ने कहा, मेरे लिये हर विकेट अहम है। एक समय तो लग रहा था कि मुंबई 200 रन बना लेगा। लेकिन मुझे चुनौतियां पसंद है और जब मैं उतरा तो मेरा लक्ष्य विकेट लेना था। मुझे खुशी है कि मैंने पार्थिव पटेल का विकेट लिया। विपक्षी टीम के खिलाड़ी स्पिन को बहुत अच्छा खेलते हैं। लेकिन मेरी टीम ने मेरा भरोसा बढ़ाया है।